Hashim Thaçi

Aleanca për Ardhmërinë e Kosovës (shk.: AAK) është një parti politike nga Kosova formuar në vitin 2000 nga parti dhe individë me një të kaluar patriotike. Në fillim, AAK-ja, ishte një koalicion i pesë partive atdhetare. Në vitin 2001, dy nga partitë u tërhoqën nga koalicioni. Pas zgjedhjeve parlamentare të vitit 2001, për zgjedhjet komunale në vitin 2002, AAK-ja u regjistrua si partie politike e pavarur, dhe filloi të funksionojë si parti e vetme e jo si një koalicion. Shumë nga anëtarët e partisë janë ish-pjesëtarë të UÇK-së, dhe atdhetarë. AAK-ja është një parti proevropiane që punon për një Kosovë demokratike, të pavarur dhe multietnike. Dallohet për numrin e madh të grave dhe të të rinjve në radhët e saj. Kryetar i partisë që nga themelimi ka qenë (edhe gjatë qëndrimit në burgun e Hagës) dhe është Ramush Haradinaj. Ka më së shumti mbështetës në Rrafshin e Dukagjinit, në qytetet Pejë, Deçan dhe Gjakovë. Ka pasur tre kryeministra: Ramush Haradinaj (2004 — mars 2005), Bajram Kosumi (mars 2005 — mars 2006) dhe Agim Çeku (mars 2006 - 2008 ) Në mars të vitit 2005, kryetari i AAK-së, Ramush Haradinaj, u detyrua të jepte dorëheqje si kryeministër, dhe t'i dorëzohej Tribunalit të Hagës, që e akuzoi atë, ndër të tjera, edhe për krime lufte gjatë luftës çlirimtare të Kosovës në vitin 1998-1999. Haradinaj ishte komandant i UÇK-së për Zonën e Dukagjinit gjatë luftës çlirimtare të Kosovës 1998-1999. Haradinaj ka deklaruar para trupit gjykues se ai është i pafajshëm, dhe se akuzat janë të prodhuara nga qeveria serbe. Më 3 prill 2008 pas një procesi 3 vjeqar Ramush Haradinaj shpallet i pafajshem për të gjitha aktakuzat nga Gjykata Penale e Hagës dhe një ditë më pas, me 4 prill 2008 kthehet i lirë në Republiken e Kosoves.

Aleanca për Ardhmërinë e Kosovës në muajin nëntor pritet të mbajë Kuvendin e V-të të saj Zgjedhor.

Numri i mandateve

 * Në Kuvendin e Kosovës.


 * 2001-2004: 7
 * 2004-2008: 9
 * 2008-   : 10

Lidhje të jashtme

 * Aleanca për Ardhmërinë e Kosovës

Aleanca për Ardhmërinë e Kosovës Alliance for the Future of Kosovo Alliantie voor de Toekomst van Kosovo Алијанса за будућност Косова